การควบคุมภายใน

ในการประชุมคณะกรรมการบริษัทครั้งที่ 2/2547 เมื่อวันที่ 26 กุมภาพันธ์ 2547
คณะกรรมการบริษัทได้รับทราบรายงานของคณะกรรมการตรวจสอบครั้งที่ 1/2547 ลงวันที่ 16
กุมภาพันธ์ 2547
ซึ่งมีความเห็นว่าบริษัทมีระบบการควบคุมภายในโดยรวมอยู่ในเกณฑ์ที่ดีไม่มีข้อบกพร่องที่มีสาระสำคัญ
ดังรายงานของคณะกรรมการตรวจสอบดังนี้

รายงานของคณะกรรมการตรวจสอบ

เรียน ท่านผู้ถือหุ้น

ในปี 2546 ที่ผ่านมา คณะกรรมการตรวจสอบได้ปฏิบัติหน้าที่ครบถ้วนตามที่คณะกรรมการบริษัทกำหนด
และได้มีการประชุมคณะกรรมการตรวจสอบรวมทั้งสิ้น 4 ครั้ง
สามารถสรุปความเห็นของคณะกรรมการตรวจสอบได้ดังนี้

1.  บริษัทมีการรายงานทางการเงินถูกต้องเหมาะสม ในสาระสำคัญตามหลักการบัญชีที่รับรองทั่วไป

2.  บริษัทมีการกำหนดแผนงานและติดตามประเมินผลงานที่ดี
    ระบบการควบคุมภายในอยู่ในเกณฑ์ที่ดีพอใช้
    สิ่งที่คณะกรรมการตรวจสอบได้ให้ข้อเสนอแนะแก่คณะกรรมการบริษัทได้พิจารณาคือ
    การให้ความสำคัญกับการบริหารความเสี่ยงในเรื่องของความผันผวนของค่าเงินตราต่างประเทศมากยิ่งขึ้น

3.  บริษัทและบริษัทย่อยให้ความสำคัญและมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ รวมทั้งกฎหมายต่าง ๆ ที่เกี่ยวข้องกับธุรกิจของบริษัทเป็นอย่างดี

4.  เห็นควรพิจารณาแต่งตั้ง นางยงอยู่ กระแสสินธุวานนท์ และ นางสุวนีย์ กิตติปัญญางาม
    จากบริษัทบัญชีกิจ จำกัดเป็นผู้ตรวจสอบบัญชีของบริษัทและบริษัทย่อย ประจำปี 2547

  นายล้วน ปางสุข

  ประธานคณะกรรมการตรวจสอบ

ด้านผู้สอบบัญชีของบริษัท คือ นางยงอยู่ กระแสสินธุวานนท์ และ / หรือ นางสุวนีย์
กิตติปัญญางามผู้สอบบัญชีรับอนุญาตบริษัท บัญชีกิจ จำกัด เป็นผู้ตรวจสอบงบการเงินของบริษัทประจำปี
2546 ได้ให้ความเห็นในรายงานการตรวจสอบบัญชี ดังนี้

รายงานของผู้สอบบัญชีรับอนุญาต

เสนอผู้ถือหุ้นบริษัท แฟนซีวู๊ดอินดัสตรีส จำกัด (มหาชน)

ข้าพเจ้าได้ตรวจสอบงบดุลรวมของบริษัท แฟนซีวู๊ดอินดัสตรีส จำกัด (มหาชน) และบริษัทย่อย
และงบดุลเฉพาะบริษัท แฟนซีวู๊ดอินดัสตรีส จำกัด (มหาชน) ณ วันที่ 31 ธันวาคม พ.ศ. 2546
และ พ.ศ. 2545 งบกำไรขาดทุนรวม และงบกำไรขาดทุน
งบแสดงการเปลี่ยนแปลงส่วนของผู้ถือหุ้นรวม
และงบแสดงการเปลี่ยนแปลงส่วนของผู้ถือหุ้นและงบกระแสเงินสดรวม และงบกระแสเงินสด
สำหรับปีสิ้นสุดวันเดียวกันของแต่ละปี
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้ แสดงฐานะการเงิน ณ วันที่ 31 ธันวาคม พ.ศ. 2546 และ
พ.ศ. 2545 และผลการดำเนินงานและกระแสเงินสด
สำหรับปีสิ้นสุดวันเดียวกันของแต่ละปีของบริษัท แฟนซีวู๊ดอินดัสตรีส จำกัด (มหาชน) และบริษัทย่อย
และของบริษัท แฟนซีวู๊ดอินดัสตรีส จำกัด (มหาชน)
โดยถูกต้องตามที่ควรสาระสำคัญตามหลักการบัญชีที่รับรองทั่วไป

(นางยงอยู่ กระแสสินธุวานนท์)

ผู้สอบบัญชีรับอนุญาตเลขทะเบียน 2517

บริษัท บัญชีกิจ จำกัด

กรุงเทพมหานคร

10 กุมภาพันธ์ 2547